ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Φεβρουαρίου 1992 σχετικά με τον καθορισμό των μονάδων του δικτύου πληροφορικής «ANIMO» και την κατάρτιση καταλόγου αυτών (92/175/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 91/628/ΕΟΚ (2), και ιδίως το άρθρο 20 παράγραφος 3,

Εκτιμώντας:

ότι, στις 19 Ιουλίου 1991, η Επιτροπή εξέδωσε την απόφαση 91/398/ΕΟΚ (3) σχετικά με ένα δίκτυο πληροφορικής για τη σύνδεση μεταξύ των κτηνιατρικών αρχών (ANIMO) 7

ότι, προκειμένου να διασφαλισθεί η λειτουργία του δικτύου ANIMO, έχει σημασία να καθορισθούν οι διάφορες μονάδες αυτού και να καταρτισθεί σχετικός κατάλογος 7

ότι πρέπει να ληφθεί υπόψη η κατανομή των αρμοδιοτήτων σε κεντρικό επίδεδο, αναφορικά κυρίως με τους κανόνες χρηματοδότησης που προβλέπονται στην απόφαση 91/426/ΕΟΚ της Επιτροπής της 22ας Ιουλίου 1991 που καθορίζει τους τρόπους της χρηματοδοτικής συμμετοχής της Κοινότητας στη δημιουργία ενός δικτύου πληροφορικής για τη σύνδεση μεταξύ κτηνιατρικών αρχών (ANIMO) (4) και στην απόφαση 91/539/ΕΟΚ της Επιτροπής της 4ης Οκτωβρίου 1991 περί κανόνων εφαρμογής της απόφασης 91/426/ΕΟΚ (ANIMO) (5) 7

ότι πρέπει να ληφθεί υπόψη η κατάσταση των συνοριακών σταθμών ελέγχου αναφορικά κυρίως με τις αποφάσεις που θα εκδοθούν δυνάμει του άρθρου 9 της οδηγίας 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (6), καθώς και δυνάμει του άρθρου 6 της οδηγίας 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χώρων που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (7), όπως τροποποιήθηκε από την οδηγία 91/628/ΕΟΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Ο κατάλογος και ο καθορισμός των μονάδων κατά την έννοια του άρθρου 1 της απόφασης 91/398/ΕΟΚ περιλαμβάνονται σε παράρτημα.

2. Ο καθορισμός των κεντρικών μονάδων, των εγγεγραμμένων στον κατάλογο του παραρτήματος, δεν επηρεάζει την κοινοτική χρηματοδότηση εξοπλισμού για φορείς συνδεόμενους με την αρμόδια κεντρική μονάδα, με βάση την απόφαση 91/426/ΕΟΚ και εντός των ορίων που προβλέπονται στην απόφαση 91/539/ΕΟΚ.

3. Η εγγραφή των μεθοριακών σταθμών ελέγχου στον κατάλογο του παραρτήματος δεν μπορεί να γίνει παρά μόνον εφόσον αυτοί εμφαίνονται στον κοινοτικό κατάλογο εγκεκριμένων μεθοριακών σταθμών ελέγχου, ο οποίος έχει καταρτισθεί σύμφωνα με το άρθρο 9 παράγραφος 4 δεύτερο εδάφιο της οδηγίας 90/675/ΕΟΚ και το άρθρο 6 παράγραφος 4 δεύτερο εδάφιο της οδηγίας 91/496/ΕΟΚ. Σε περίπτωση όμως κατά την οποία η εγκατάσταση του αναγκαίου εξοπλισμού έχει γίνει, η κοινοτική χρηματοδότηση βάσει της αποφάσεως 91/426/ΕΟΚ και εντός των ορίων των προβλεπομένων στην απόφαση 91/539/ΕΟΚ θα καταπίπτει χωρίς αίτηση για επιστροφή της χρηματοδοτικής συμμετοχής της Κοινότητας.

Άρθρο 2

Η παρούσα απόφαση θα ενημερώνεται κατά διαστήματα, υπό το φως κυρίως των αποφάσεων της Επιτροπής των σχετικών με την έγκριση των μεθοριακών σταθμών ελέγχου και των τροποποιήσεων που γίνονται στην εδαφική οργάνωση των κρατών μελών.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 21 Φεβρουαρίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 340 της 11. 12. 1991, σ. 17.

(3) ΕΕ αριθ. L 221 της 9. 8. 1991, σ. 30.

(4) ΕΕ αριθ. L 234 της 23. 8. 1991, σ. 27.

(5) ΕΕ αριθ. L 294 της 25. 10. 1991, σ. 47.

(6) ΕΕ αριθ. L 373 της 31. 12. 1990, σ. 1.

(7) ΕΕ αριθ. L 268 της 24. 9. 1991, σ. 56.